Presentació del JAG: Joves per l’Alliberament Gai Durant els darrers anys, el moviment d’alliberament lèsbic i gai ha experimentat molts canvis. En el seu naixement, havia sorgit com una lluita antisistema i revolucionària (Stonewall, 1969), però en aquests 30 anys d’història, el moviment als Països Catalans s’ha deixat institucionalitzar i assimilar per les mesures reformistes promogudes pel sistema patriarcal, que han consistit, per una banda, en la submissió al mercat capitalista, mercantilitzant el fet homosexual (amb la creació de guetos, com el Gaixample, l’anomenat "euro rosa", o la imposició d’un prototip de gai concret: consumista, apolític i espanyolitzat); per altra banda, en la institucionalització de la nostra lluita, buidant-la de tota combativitat i discurs revolucionari, així com en l’assimilació de l’homosexualitat al model de relacions definit pel patriarcat (contracte de parelles de fet o matrimonis civils). Davant d’aquesta situació, i amb el FAGC (Front d’Alliberament Gai de Catalunya) com a únic referent, creiem necessari tornar a bastir el moviment d’alliberament gai d’esperit combatiu i revolucionari en l’àmbit juvenil. Per això tornem a engegar el JAG, en l’àmbit dels Països Catalans, com a organització juvenil, emmarcada ideològicament en l’esquerra independentista. Us adjuntem la declaració de principis on s’especifiquen els nostres objectius i es defineix la nostra lluita, i ens oferim a presentar la nostra organització als vostres col·lectius, casals o ateneus. Si voleu contactar amb nosaltres o esteu interessades en la nostra organització, visiteu http://www.jagweb.tk Girona, 21, 22 i 23 d’abril, en assemblea reconstituent del JAG Declaració de principis El JAG som un grup de jovent d’arreu dels Països Catalans que lluitem per l’alliberament gai i contra l’homofòbia, en l'àmbit juvenil. Volem que els joves puguin desenvolupar la seva opció sexual amb llibertat total a qualsevol racó del país; sense homofòbia, sense agressions, ni insults, ni burles, sense haver d’exiliar-se a les grans ciutats. Volem que a cada comarca, a cada poble (per petit que sigui) es parli de sexualitat amb llibertat, d’homosexualitat; a les escoles, als instituts i allà on faci falta. Lluitem per tal que s’estableixin els mecanismes necessaris perquè el jovent pugui tenir la informació necessària en el moment adequat i pugui viure la seva sexualitat lliurement. A més a més d’una lluita constant contra l’homofòbia, pensem que el moviment d’alliberament gai ha de ser una lluita antisistema i revolucionària: una lluita contra el patriarcat, el règim heterosexista, el sexisme i el sistema capitalista. No volem integrar-nos a una societat a partir de pautes que marca el sistema per tal d’assimilar l’homosexualitat i controlar-la (matrimoni gai, parelles estables, estereotips…), sinó canviar-la de soca-rel, reivindicar el dret a la diferència, a la diversitat. Volem abolir els mecanismes de control social, el matrimoni civil, la falsa igualtat social, l’opressió silenciosa vers la diferència. Alhora, com a joves, creiem que el concepte de majoria o minoria d’edat legal és igualment una altra forma de repressió i de control social: una imposició totalment artificial. Al mateix temps, lluitem contra estereotips imposats pel "comerç rosa", contra cànons de comportaments i sistemes de valors que obeeixen a un benefici comercial (i que generen homofòbia entre gais). La cultura gai no existeix, és només un negoci, una demanda creada pel sistema capitalista. Volem destruir la regulació, la mercantilització i la institucionalització del fet homosexual. L’objectiu és extingir l'homofòbia tot creant noves formes de relació i nous processos d’identificació, espais alternatius, per tal que el desig sigui lliure, sense matisos, sense establir rols, comportaments o estereotips. Volem drets individuals. Lluitem per ser tal com som, transgredint i enderrocant els esquemes socials dominants: lluitem per la revolució sexual als Països Catalans. 
 pintada del JAG a Girona
Tot em sembla molt bé però crec que això sobrava. No és que precisament que ajudi a tenir una bona imatge de la nova associació. Cada vegada que veig una pintada d'aquestes o del No a l'Estatut a Girona en una paret pública se'm cau la cara de vergonya per la part que em toca, com a independentista i partidari del No. La gent ho associarà a tot el vot en contra de l'Estatut i farà que perdi vots, perquè es clar, algú que pensa que amb els seus diners s'haurà de repintar una paret pública per culpa d'una pintada d'uns adolescents, no crec que agafi massa bona imatge del No. I no me'n vaig més de tema. 
però és que no tothom té els mitjans que tenen els "partits parlamentaris"... llavors, com poden fer sentir la seva veu? 
Doncs han encartellat la ciutat amb la Campanya Diguem NO, s'han fet veure i sentir, sens dubte. Les pintades han estat complementàries i des del meu punt de vista, ha fet agafar mala imatge a la campanya del NO, perquè a la gent li emprenya veure la seva ciutat amb graffitis. Més cartells, més actes; aquesta és una bona forma de fer-se veure, crec jo. 
però els cartells on?? tu mateix deies l'altre dia que els plafons estan reservats als "partits parlamentaris"... llavors han d'encartellar llocs "prohibits"? 
Hi ha molts panells publicitaris a la ciutat de Girona, algunes portes abandonades i tanques d'edificis en construcció. Tots ells són un bon lloc. De totes formes, si la Junta Electoral no els denuncia poden continuar arriscant-se a enganxar els seus cartells allà. 
-Hi ha molts panells publicitaris a la ciutat de Girona molts???? i cada tres hores ja tens un concert/disc/festa discoteca que ho ha recobert tot, tapant tot allò que hi hagués abans, encara que necessites un permís per tal de poder enganxar-hi res... -algunes portes abandonades això és il·legal!!!! (i en tot cas n'hi ha 4) per cert, això vol dir que si es pot fer ús de les cases abandonades... llavors estàs a favor de l'ocupació? no m'ho hagués esperat mai de tu -tanques d'edificis en construcció (tot i que també il·legal) bé, aquí si que hi tens molta sortida, perquè totes les ciutat en són plenes, encara que els graffiters "als que tothom odia", solen ser o més ràpids, o més ràpids en tornar-t'ho a pintar. O sigui, que poques opcions els hi ofereixes. Legals cap. Tant com et pot denunciar la junta electoral també ho pot fer qualsseovl que et vegi encartellant en cap dels llocs esmentats. Que penjarien: 12 cartells? Bé, en tot cas diumenge votarem no, el 24 ens veiem a celrà i el 28 a girona, oi? 
Primer: Certament això de molts és molt subjectiu, va segons els gustos de cadascú. Jo et diré que només de memòria recordo 4 pirulus d'aquests rodons alts i 11 panells de doble cara. Tenint en compte el tamany (petit) dels cartells de la campanya Diguem No a cada panell n'hi caben quatre, i a cada pirulo n'hi caben 20. Així doncs 80 + 44 són 124 cartells que poden enganxar només en llocs explícitament habilitats per a això. Certament però toquen bastant els collons les discoteques que venen a emprenyar amb la seva propaganda contínua i incessant. Si encartelles al migdia però, et poden aguantar tota la tarda i mig matí de l'endemà, ja que ells solen començar a encartellar als matins, però no a primera hora. Noi has de ser una mica més hàbil i veure que no tot és blanc o negre. A un plafó destinat exclusivament a la propaganda d'un partit la JEC et pot denunciar, però a una porta abandonada és gairebé impossible que algú perdi el temps a fer-ho, perquè si està abandonada és perquè el seu amo no se'n preocupa. Per altra banda jo he parlat de pintar les parets, no és el mateix pintar una paret pública, que costa calers repintar-la (diners de tots) i molts, que penjar uns cartells que amb una mica d'esforç i menys calers poden ser retirats un cop passada la campanya. Respecte a les tanques en construcció fa poc una organització hi va enganxar sis cartells que encara hi són, ni graffiters ràpids ni paranoies estranyes, determinats llocs que no són públics i són provisionals (com una tanca) són un possible lloc. Poques possibilitats i legal cap? Que jo sàpiga 124 cartells poden ser enganxats de forma ben legal, i t'asseguro que els llocs són visibles. Hi ha possibilitats i bastantes. PD: Pel meu gust hi hauria d'haver més pirulus i més plafons de publicitat permanents, i alguns prohibits a les (putes) discoteques. 
tu mateix et desqualifiques, per variar. Acabes de demostrar, amb aquest comentari, que no tens NI IDEA de què significa militar, i que mai has fet agitació al carrer. Ets lamentable. Com sempre intentes fer-te l'entès i només demostres la teva ignorància. La teva pedanteria fa riure.
I per tu què és agitació al carrer? Tu demostres molta agitació haven-te comprat un esprai i anar pintant Girona. Doncs fots pena. El teu independentisme no surtirà mai del cau perquè no prèn en consideració algú que per exposar els seus motius polítics fa pintades cutres amb un esprai a escoles. Però tu et prens l'independentisme i la militància com un entreteniment on fer amics. N'hi ha que ens ho prenem com un projecte polític. Mentre jo t'he deixat una parrafada sobre com promocionar el teu NO de forma seriosa tu em respons que sóc lamentalbe i que la meva pedanteria fa riure. Jo et dic que per anar a un esplai a fer el gamberro no cal que t'autoanomenis independentista. 
sí, sí... el que tu diguis...